Η **Γραμμή Π2** του **Προαστιακού Σιδηρόδρομου Θεσσαλονίκης** αποτελεί τον δεύτερο κλάδο που εντάσσεται στο διευρυμένο σύστημα εξυπηρέτησης επιβατών του ΟΣΕ, το οποίο ενώνει από το 2010 την μητρόπολη της Θεσσαλονίκης με τα γειτονικά αστικά κέντρα της Βέροιας, της Νάουσας και της Έδεσσας (τερματικός).

Η συγκεκριμένη γραμμή εκτείνεται στην ήδη υφιστάμενη Σιδηροδρομική Γραμμή Θεσσαλονίκης - Φλώρινας και λειτουργεί επικουρικά με τα δρομολόγια της Hellenic Train τα οποία έχουν ως αφετηρία την Θεσσαλονίκη και ως τερματικό σταθμό την Φλώρινα (ανταπόκριση μέσω του Μεσονησίου).

Οι συρμοί που χρησιμοποιούνταν στα δρομολόγια της γραμμής είναι οι MAN 2000 (621).

Διαδρομή
--------

### Κεντρική Μακεδονία

Στην διαδρομή του Π2 ως σταθμός αφετηρίας είναι ο Νέος Σιδηροδρομικός Σταθμός Θεσσαλονίκης όπου μέσω των εξηλεκτρισμένων γραμμών της σιδηροδρομικής γραμμής Θεσσαλονίκης - Αθήνας ο συρμός πραγματοποιεί στάσεις στον Σιδηροδρομικό σταθμό Σίνδου με κατεύθυνση στην συνέχεια το Άδενδρο και το Πλατύ.

Στον Σιδηροδρομικό σταθμό Πλατέος πραγματοποιούνται οι ανταποκρίσεις προς την Νότια και Στερεά Ελλάδα όπου και πλέον ο συρμός εισέρχεται στην συμβατική σιδηροδρομική γραμμή και διαπερνάει τις στάσεις του Λιανοβεργίου, του Σιδηροδρομικού σταθμού Αλεξάνδρειας και στην συνέχεια κατευθύνεται προς την Βέροια έχοντας διαπεράσει μια σειρά προαιρετικών στάσεων σε παρακείμενους οικισμούς (Λουτρός, Κεφαλοχώρι, Ξεχασμένη, Κουλούρα, Μέση).

Οι σιδηροδρομικοί συρμοί συνδέουν στην συνέχεια την Βέροια με την πόλη της Νάουσας, της Σκύδρας και καταληκτικά της Έδεσσας έχοντας πραγματοποιήσει στάσεις στον οικισμό της Πετριάς και της Επισκοπής.

Ανταποκρίσεις
-------------

Στην **γραμμή Π2** του **Προαστιακού Σιδηρόδρομου Θεσσαλονίκης** υφίσταται η δυνατότητα πραγματοποίησης ανταπόκρισης με άλλα δρομολόγια του ΟΣΕ και της Hellenic Train.

### Πλατύ

Στον Σιδηροδρομικό σταθμό Πλατέος τα δρομολόγια της γραμμής πραγματοποιούν ανταποκρίσεις προς την Αθήνα και την Λάρισα καθώς και σε έναν μεγάλο αριθμό προορισμών της Κεντρικής και Νότιας Ελλάδας.

### Έδεσσα

Ο Σιδηροδρομικός Σταθμός Έδεσσας ο οποίος αποτελεί τερματικό σταθμό της γραμμής παρέχει την δυνατότητα ανταπόκρισης μέσω τοπικών δρομολογίων προς προορισμούς της Δυτικής Μακεδονίας όπως την Φλώρινα, το Αμύνταιο, το όρος Βόρας, την λίμνη Βεγορίτιδα και έως το 2010 την Κοζάνη και την Πτολεμαΐδα.

Από το 2020 έως και σήμερα τα δρομολόγια που αφορούν προορισμούς που έπονται του σιδηροδρομικού σταθμού πραγματοποιούνται προς το παρόν με λεωφορειακά δρομολόγια της Hellenic Train.

Παραπομπές
----------

1. ↑  «Περιφερειακές Γραμμές Hellenic Train». *Hellenic Train*. 28/12/2023. Αρχειοθετήθηκε από το πρωτότυπο στις 2023-12-25.  Ελέγξτε τις τιμές ημερομηνίας στο: `|ημερομηνία=` (βοήθεια)CS1 maint: Unfit url (link)
2. 1 2 3 4  *Χάρτης Γραμμής Π2*. Hellenic Train.
3. ↑  Unknown. «ΣΥΛΛΟΓΟΣ ΔΡΥΑΔΕΣ ΜΕΣΟΝΗΣΙΟΥ: Ο Σιδηρόδρομος Θεσσαλονίκης-Μοναστηρίου (Salonique à Monastir) και ο σιδηροδρομικός σταθμός του Μεσονησίου». *ΣΥΛΛΟΓΟΣ ΔΡΥΑΔΕΣ ΜΕΣΟΝΗΣΙΟΥ*. Ανακτήθηκε στις 15 Δεκεμβρίου 2023.
4. ↑  team, e-ptolemeos (20 Απριλίου 2023). «Τα δρομολόγια των τρένων από τον Σιδηροδρομικό Σταθμό Φλώρινας». *e-ptolemeos.gr Ειδήσεις Πτολεμαΐδα Νέα Κοζάνη Εορδαία News*. Ανακτήθηκε στις 27 Δεκεμβρίου 2023.
5. ↑  Σάφη, Βάσω (17 Φεβρουαρίου 2023). «Εντός του '23 η συντήρηση της γραμμής ΟΣΕ Αμύνταιο - Πτολεμαΐδα - Θα δημοπρατηθεί και η παράλληλη γραμμή Πτολεμαΐδα – Κοζάνη λόγω ορυχείων». *e-ptolemeos.gr Ειδήσεις Πτολεμαΐδα Νέα Κοζάνη Εορδαία News*. Ανακτήθηκε στις 27 Δεκεμβρίου 2023.
6. ↑  «Θεσσαλονίκη: Επιπλέον τρένα για Σέρρες, Δράμα, Έδεσσα, Φλώρινα και Λάρισα». *Typosthes.gr*. Ανακτήθηκε στις 27 Δεκεμβρίου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Προαστιακός σιδηρόδρομος Θεσσαλονίκης |
| --- |
|  |
| 
* Σταθμοί
* Προαστιακός
* ΤΡΑΙΝΟΣΕ
 |
|  |
| Υπηρεσία | 

|  |  |
| --- | --- |
| Γραμμές | 
* **Π1**
* **Π2**
* **Π3**
 |
|  |
| Κύριοι σταθμοί | 
* Θεσσαλονίκη
* Πλατύ
* Κατερίνη
* Λάρισα
* Βέροια
* Έδεσσα
* Νάουσα
* Φλώρινα
* Κιλκίς
* Σέρρες
 |

 |
|  |
| Τροχαίο υλικό | 
MAN 2000 (621) |
|  |
| Υποδομές | 

|  |  |
| --- | --- |
| Χρήση κύριων γραμμών | 
* Πειραιάς - Θεσσαλονίκη
* Θεσσαλονίκης Φλώρινας
* Θεσσαλονίκης - Σέρρες
 |
|  |
| Χρήση δευτερευουσών γραμμών | 
* Αμυνταίου- Κοζάνης
 |

 |

 |